**TREĆA VAZMENA NEDJELJA**

III. tjedan Psaltira

*I. Večernja*

R. Bože, u pomoć mi priteci.

O. Gospodine, pohiti da mi pomogneš.

Slava Ocu i Sinu i Duhu Svetomu.

Kako bijaše na početku, tako i sada i vazda i u vijeke vjekova. Amen. Aleluja!

**HIMAN**

Na gozbu Kralja Jaganjca

U bijelom ruhu idimo,

Kroz more prošav Crveno

Vladaru Kristu pjevajmo.

U svojoj divnoj ljubavi

On pit nam daje svetu Krv,

Ta ljubav tijelo njegovo

Ko svećenik prikazuje.

Od krvi se na vratima

Strahovit plaši anđeo

Put u moru se otvara,

Dušmana vali gutaju.

Naš vazam odsad Isus je,

Vazmeno naše Janje On,

I čistim ljudskim dušama

Neokaljani, čisti kruh.

O rajska žrtvo istinska,

Što pako si pokorila,

Što pretrgla si smrtni vez

I dar života donijela!

Nadvladav pakô slavno Krist

Barjake svoje razvija,

Raj otvara i povlači

Ko sužnja kralja tminskoga.

Da budeš vazda, Isuse,

Veselje naše uskrsno,

Preporođene izbavi

Od grijeha smrti užasne.

Sva slava Ocu vječnomu

I uskrslomu Sinu mu,

Sa Tješiteljem Presvetim

U vječne vijeke vjekova. Amen.

**PSALMODIJA**

Ps 113 (112). Bogu slave i milosrđa

Silne zbaci s prijestolja, a uzvisi neznatne (Lk 1, 52).

Ant. 1. Uzvišen je Bog nad sva nebesa, iz prašine podiže uboga, aleluja.

Hvalite, sluge Gospodnje, \*

\_\_\_hvalite ime Gospodnje!

Blagoslovljeno ime Gospodnje \*

\_\_\_sada i dovijeka!

Od istoka sunca do zalaska \*

\_\_\_hvaljeno bilo ime Gospodnje!

Uzvišen je Gospodin nad sve narode, \*

\_\_\_slava njegova nebesa nadvisuje.

Tko je kao Gospodin, Bog naš, †

\_\_\_koji u visinama stoluje \*

\_\_\_i gleda odozgo nebo i zemlju?

Podiže iz prašine uboga, \*

\_\_\_iz gliba vadi siromaha

da ga posadi s prvacima, \*

\_\_\_s prvacima svoga naroda.

Nerotkinji daje da u domu stanuje \*

\_\_\_kao radosna majka djece brojne.

Slava Ocu i Sinu \*

\_\_\_i Duhu Svetomu.

Kako bijaše na početku, †

\_\_\_tako i sada i vazda \*

\_\_\_i u vijeke vjekova.

 Amen.

Ant. Uzvišen je Bog nad sva nebesa, iz prašine podiže uboga, aleluja.

Ps 116 (115). Pjesma zahvalnica u hramu

Po Isusu neprestano prinosimo Bogu žrtvu hvalbenu (Heb 13, 15).

Ant. 2. Ti si Gospodine, razriješio okove moje. Tebi ću prinijeti žrtve zahvalne, aleluja.

Ja vjerujem i kada kažem: \*

\_\_\_»Nesretan sam veoma.«

U smetenosti svojoj rekoh: \*

\_\_\_»Svaki je čovjek lažac!«

Što da uzvratim Gospodinu \*

   za sve što mi je učinio?

Uzet ču čašu spasenja \*

   i zazvati ime Gospodnje.

Izvršit ću Gospodinu zavjete svoje \*

\_\_\_pred svim pukom njegovim.

Dragocjena je u očima Gospodnjim \*

\_\_\_smrt pobožnika njegovih.

Gospodine, tvoj sam sluga, †

\_\_\_tvoj sluga, sin službenice tvoje - \*

\_\_\_ti si razriješio okove moje.

Tebi ću prinijeti žrtve zahvalne, \*

\_\_\_zazvat ću ime Gospodnje.

Izvršit ću Gospodinu zavjete svoje \*

\_\_\_pred svim pukom njegovim,

u predvorjima Doma Gospodnjega, \*

\_\_\_posred tebe, Jeruzaleme!

Slava Ocu i Sinu \*

\_\_\_i Duhu Svetomu.

Kako bijaše na početku, †

\_\_\_tako i sada i vazda \*

\_\_\_i u vijeke vjekova.

 Amen.

Ant. Ti si Gospodine, razriješio okove moje. Tebi ću prinijeti žrtve zahvalne, aleluja.

Hvalospjev (Fil 2, 6-11). Krist, sluga Božji

Ant. 3. Sin se Božji iz onoga što pretrpi nauči slušati i, postigavši savršenstvo, posta svima koji ga slušaju začetnik vječnog spasenja, aleluja.

Isus Krist, trajni lik Božji, \*

\_\_\_nije se kao plijena držao

\_\_\_svoje jednakosti s Bogom,

nego sam sebe  »oplijeni«

\_\_\_uzevši lik sluge, †

\_\_\_postavši ljudima sličan: \*

\_\_\_obličjem čovjeku nalik,

ponizi sam sebe, †

\_\_\_poslušan do smrti, \*

\_\_\_smrti na križu.

Zato ga Bog preuzvisi †

\_\_\_i darova mu ime, \*

\_\_\_ime nad svakim imenom,

da se na ime Isusovo

\_\_\_prigne svako koljeno \*

\_\_\_nebesnikâ, zemnikâ i podzemnikâ,

i svaki će jezik priznati: \*

\_\_\_»Isus Krist jest Gospodin!« -

\_\_\_na slavu Boga Oca.

Slava Ocu i Sinu \*

\_\_\_i Duhu Svetomu.

Kako bijaše na početku, †

\_\_\_tako i sada i vazda \*

\_\_\_i u vijeke vjekova.

 Amen.

Ant. Sin se Božji iz onoga što pretrpi nauči slušati i, postigavši savršenstvo, posta svima koji ga slušaju začetnik vječnog spasenja, aleluja.

**KRATKO ČITANJE** 1 Pt 2, 9-10

Vi ste rod izabrani, kraljevsko svećenstvo, sveti puk, narod stečeni da naviještate silna djela Onoga koji vas iz tame pozva k divnom svjetlu svojemu, vi nekoć Ne-narod, a sada Narod Božji; vi Ne-mili, a sada Mili.

**KRATKI OTPJEV**

R. Obradovaše se učenici, \* aleluja, aleluja. Obradovaše.

O. Vidjevši Gospodina. \* Aleluja, aleluja. Slava Ocu. Obradovaše.

**EVANĐEOSKI HVALOSPJEV**

Ant.  Ostani s nama, jer zamalo će večer, i dan je na izmaku, aleluja.

Izgovarajući početni redak znamenujemo se križem.

Veliča \* duša moja Gospodina

i klikće duh moj \*

\_\_\_u Bogu mome Spasitelju,

što pogleda na neznatnost službenice svoje: \*

\_\_\_odsad će me, evo, svi naraštaji zvati blaženom.

Jer velika mi djela učini Svesilni, \*

\_\_\_sveto je ime njegovo.

Od koljena do koljena dobrota je njegova \*

\_\_\_nad onima što se njega boje.

Iskaza snagu mišice svoje, \*

\_\_\_rasprši oholice umišljene.

Silne zbaci s prijestolja, \*

\_\_\_a uzvisi neznatne.

Gladne napuni dobrima, \*

\_\_\_a bogate otpusti prazne.

Prihvati Izraela, slugu svoga, \*

\_\_\_kako obeća ocima našim:

spomenuti se dobrote svoje \*

\_\_\_prema Abrahamu i potomstvu njegovu dovijeka.

Slava Ocu i Sinu \*

\_\_\_i Duhu Svetomu.

Kako bijaše na početku, tako i sada i vazda \*

\_\_\_i u vijeke vjekova. Amen.

Ant. Ostani s nama, jer zamalo će večer, i dan je na izmaku, aleluja.

**PROŠNJE**

Zavapijmo Kristu, životu i uskrsu našemu, i s pouzdanjem mu recimo:

\_\_\_\_\_\_\_\_\_\_\_\_ Sine Boga živoga, štiti svoj narod.

Kriste, molimo te za tvoju Crkvu katoličku:

\_\_\_-posvećuj je da se tvoje kraljevstvo uspostavi među narodima.

Tebi vapimo za sve koji su pritisnuti bolešću i žalošću,

\_\_\_-čovječanstvo koje se bori s pandemijom,

\_\_\_ oboljele i njihove obitelji, liječnike i medicinsko osoblje,

\_\_\_ znanstvenike koji pokušavaju pronaći cjepivo i lijek,

\_\_\_ odgovorne građanske vlasti i socijalne službe,

\_\_\_ sve koji svojim radom doprinose nastavku života,

\_\_\_ osamljene i prestrašene, žrtve nasilja, nezaposlene,

\_\_\_ osobe bez zdravstvenog osiguranja, stanovnike ratnih

\_\_\_ područja, izgladnjele stanovnike Afrike i sve koji su

\_\_\_ potlačeni ili se nalaze u izgnanstvu: budi im utjeha i pomoć.

Molimo te za sve koji zalutaše s tvoga puta:

\_\_\_-daj im milost svoga oproštenja i radost svoga novog života.

Spasitelju naš, ti si bio raspet, ali si uskrsnuo i ponovno ćeš doći kao sudac svijetu;

\_\_\_ -milostiv budi nama grešnicima.

Spominjući se da si život na zemlji započeo začećem u djevičanskom krilu Majke Marije i da si prvih devet mjeseci živo pod njezinim srcem, upućujemo ti molbu:

\_\_\_ -da hrvatski narod svjedoči evanđelje života poštujući,

\_\_\_ braneći i ljubeći svaki ljudski život i služeći mu konkretnim \_\_\_ molitvenim i djelatnim zauzimanjem

Zazivamo te za sve koji žive u ovome svijetu

\_\_\_ -i za sve one koji od nas otiđoše u nadi uskrsnuća,

\_\_\_ osobito našu braću i sestre koji su preminuli u posljednje

\_\_\_ vrijeme i od kojih se zbog pandemije nismo na dostojanstven

\_\_\_ način mogli oprostiti.

Oče naš...

**MOLITVA**

Bože, nek se tvoj narod vazda raduje što si mu obnovio mladost duha. Vratio si mu dostojanstvo svojih sinova i kćeri: utvrdi ga u nadi da će uskrsnuti. Po Gospodinu. Amen.

**Molitva Gospi od Porata**

Slavna Gospo od Porata,

Ti si naša vječna plata;

Tko se tebi preporuči,

Od sebe ga ne odluči.

Moli, Gospo, Sinka svoga

za spasenje puka tvoga.

A mi toga sveđ želimo,

da se s tobom veselimo

i u raju uživamo

po sve vijeke vijeka. Amen.

**Molitva Da životu!**

Gospodine, hvala ti za prekrasan dar života! Uvijek je divno otajstvo znati da si nas stvorio na svoju sliku i priliku. Pomozi nam da prepoznamo ljepotu svakoga ljudskog bića, da svakodnevno riječima i djelima objavljujemo svoje nedvosmisleno Da životu u svakom njegovomu stanju i u svakom stadiju čak i onda kada je iznimno krhak. Odmakni od nas pritisak kulture odbacivanja kako bi svi upoznali i razumjeli čudesnost i jedinstvenost života koji se objavljuje u utrobi žene; i kako bi se svako dijete po našim rukama moglo osjetiti voljeno i zagrljeno nježnošću i brižnošću nebeskoga Oca.

Gospodine, podaj nam nadu da u dubinama naših srca znamo kako će tjeskoba biti preobražena u radost i da će svaka suza biti otrta, u punini blaženoga jedinstva s Tobom.

Hvala ti Gospodine Isuse!

(*Konferencija »Da životu!« Dikasterija za laike, obitelj i život, Rim, 23. – 25. ožujka 2019.*)

**BLAGOSLOV POLJA (uz blagdan sv. Marka)**

Gospodine, sveti Oče,

ti si čovjeku povjerio zemlju i zapovjedio mu da je čuva i od nje živi!

Ponizno te molimo blagoslovi polja, povrtnjake, vinograde, voćnjake, maslinike i pašnjake naše, da nam po njima daješ obilne žetve i pruža svakovrsne plodove, da otkloniš oluje i tuče i umnožiš urod svake vrste koji nam je potreban za život na zemlji.

Molimo također i tvoj blagoslov i za more i mornare i ribare naše. Blagoslovi i njihov trud i zalaganje i očuvaj ih od svih nevera i protivnih vjetrova, kako bi se s dobrim urodom i uspješno obavljenim poslom uvijek mogli sretno vraćati kući.

Molimo te i za svaku drugu vrstu našeg rada kojim dostojanstveno i u skladu s tvojom voljom prehranjujemo svoje obitelji i doprinosimo općem dobru.

Sve nas Gospodine Bože, po zagovoru Gospe od Porata, sv. Vlaha, sv. Marka evanđelista kojeg Crkva danas slavi i uz čiji blagdan uobičajeno blagoslivljamo naša polja, kao i svih drugi naših svetih zaštitnika, darežljivošću svojom blagoslovi kako bi ti tvoj narod, obasut tvojim darovima i očuvan od svih zala, mogao na zemlji vjerno služiti čineći dobro i u vječnosti te beskonačno slaviti.

Po Kristu Gospodinu našemu. Amen.

**ZAKLJUČAK**

P. Bog vas je otkupio smrću svoga Jedinca te postadoste djeca Božja: nek vas obraduje svojim blagoslovom.

O. Amen.

P. Krist vam je dao puninu prave slobode: nek vas učini dionicima vječne baštine.

O. Amen.

P. Po krštenju ste u njemu vjerom uskrsnuli. Živite svetim životom Da ga jednom sretnete u vječnoj domovini.

O. Amen.

P. I blagoslov Boga svemogućega Oca i Sina i Duha Svetoga, sašao na vas i ostao vazda.

O. Amen.

**ZA OTPUST SE KAŽE:**

P. Idite u miru.

O. Bogu hvala.